Glarima

B) Punto lacrimal superior
C) Canal lacrimal superior
D) Saco lacrimal 
E) Punto lacrimal inferior 
F) Canal lacrimal inferior 
G) Canal naso-lacrimal

As glarimas Silbia Garcés Lardiés y Francho Rodés Orquín:Un borguil de parolas.Bocabulario dialeutal escolar, Gubierno d'Aragón, 2006, ISBN 84-689-7358-0, p.33Con as variants gllarima y llarima son un liquido produciu por o proceso corporal d'a lacrimación (u simplament por plorar), pa limpiar y lubricar o uello.

Intervienen fundamentalment en a optica ocular y en o funcionamiento normal d'o globo ocular y as suyas estructuras. A glarima s'adosa como una part liquida a lo uello. Cualsiquier alteración d'a glarima influye en l'agudeza visual. A función metabolica ye a de levar oxicheno a traviés d'a capa hidrica (levando lentillas l'oxicheno puet plegar malament). A función bacteriostatica se produce por a lisozima y a gammaglobulina que leva a mesma glarima, as cuals desfan a paret celular d'as bacterias.

Como funcions secundarias as glarimas absorben os rayos ultravioleta d'a luz solar, humectan o naso y arrocegan particlas estanias cuan se mueven os parpiellos.

As emocions fuertes como a pena u a felicidat exprema pueden fer plorar. O proceso de badallar tamién puet fer producir glarimas. Encara que muitos mamiferos terrestres tienen un sistema lacrimal que funciona pa limpiar y mantener humidos os uellos, por un regular s'accepta que os humans son os solos animals que producen glarimas a causa d'as emocions. Estudios recients suchieren que os elefants, os gorilas y mesmo os camellos tamién ploran.

Notas

Referencias

Categoría:Fisiolochía